बाहरी दिल्ली के सुल्तानपुरी में सी ब्लॉक में रहने वाले 55 साल के लक्ष्मण सफेदी का काम करते थे। बीती रात लक्ष्मण का अपने बेटे 28 साल के कपिल से ही झगड़ा हुआ झगड़े में लक्ष्मण को चोट आई जिसे संजय गांधी अस्पताल ले जाया गया जहां इलाज के दौरान 55 साल के लक्ष्मण की मौत हो गई। बेटा कपिल सिलेंडर सप्लाई का काम करता है और बाप बेटा दोनों शराब का नशा करते थे और अक्सर घर में झगड़ा रहता था। घर में लक्ष्मण और कपिल के अलावा कपिल की पत्नी और दो बच्चे भी थे। घटना के बाद सुल्तानपुरी थाना पुलिस ने हत्यारे बेटे कपिल को गिरफ्तार कर लिया है ।